CELEX: 32012R0842
Language: hu
Date: 2012-09-18 00:00:00
Title: A Bizottság 842/2012/EU végrehajtási rendelete ( 2012. szeptember 18. ) a lantán-karbonát-oktahidrát-készítmény kutyatakarmány-adalékanyagként történő engedélyezéséről (az engedély jogosultja a Bayer Animal Health GmbH)  EGT-vonatkozású szöveg

19.9.2012   
            
            
               HU
            
            
               Az Európai Unió Hivatalos Lapja
            
            
               L 252/21
            
         A BIZOTTSÁG 842/2012/EU VÉGREHAJTÁSI RENDELETE
   (2012. szeptember 18.)
   a lantán-karbonát-oktahidrát-készítmény kutyatakarmány-adalékanyagként történő engedélyezéséről (az engedély jogosultja a Bayer Animal Health GmbH)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be a lantán-karbonát-oktahidrát- (CAS-szám: 6487-39-4) készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” kategóriába sorolandó lantán-karbonát-oktahidrát- (CAS-szám: 6487-39-4) készítmény kutyatakarmány-adalékként történő engedélyezésére irányul.
            
         
               (4)
            
            
               A 163/2008/EK bizottsági rendelet (2) az említett készítmény kutyáknál történő felhasználását tíz évre engedélyezte.
            
         
               (5)
            
            
               Új adatokat nyújtottak be a lantán-karbonát-oktahidrát (CAS-szám: 6487-39-4) kutyáknál történő engedélyezésére irányuló kérelem alátámasztása céljából. Az Európai Élelmiszerbiztonsági Hatóság (a továbbiakban: Hatóság) 2012. március 6-i véleményében megállapította, hogy a javasolt felhasználási feltételek mellett a lantán-karbonát-oktahidrát nincs káros hatással a célfajokra (3). A Hatóság továbbá arra a következtetésre jutott, hogy a lantán-karbonát-oktahidrát csökkentheti a felnőtt kutyáknál a foszforfelszívódás mértékét. Nem tudott azonban észrevételeket fűzni a hosszú távú hatásokhoz. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (6)
            
            
               A lantán-karbonát-oktahidrát (CAS-szám: 6487-39-4) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerinti engedélyezni kell. A hosszú távú káros hatásokra tekintettel indokolt forgalomba hozatalt követő nyomon követést előírni.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és a „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 50., 2008.2.23., 3. o.
   
      (3)  The EFSA Journal 2012; 10(3):2618.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a foszfor vizelettel történő kiválasztásának csökkentése)
                  
               
            
                  4d1
               
               
                  Bayer Animal Health GmbH
               
               
                  Lantán-karbonát-oktahidrát
               
               
                  
                               
                           
                           
                              
                                 Az adalékanyag összetétele
                              
                              
                                           
                                       
                                       
                                          Lantán-karbonát-oktahidrát készítmény.
                                       
                                    
                                           
                                       
                                       
                                          Legalább 85 % lantán-karbonát-oktahidrát hatóanyagot tartalmaz
                                       
                                    
                        
                               
                           
                           
                              
                                 A hatóanyag jellemzése
                              
                              
                                           
                                       
                                       
                                          Lantán-karbonát-oktahidrát
                                       
                                    
                                           
                                       
                                       
                                          La2 (CO3)3 · 8H2O
                                       
                                    
                                           
                                       
                                       
                                          CAS-szám 6487-39-4
                                       
                                    
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          A karbonát meghatározása a takarmány-adalékanyagban:
                                          Közösségi módszer (152/2009/EK bizottsági rendelet (2))
                                       
                                    
                                           
                                       
                                       
                                          A lantán meghatározása a takarmány-adalékanyagban és a takarmányban: Induktív csatolású plazma atomemissziós spektrometria (ICP-AES).
                                       
                                    
                        
               
                  Kutyák
               
               
                  —
               
               
                  1 500
               
               
                  7 500
               
               
                  Forgalomba hozatalt követő krónikus káros hatást vizsgáló nyomon követés szükséges.
                  Az adalék használati utasításában az alábbiakat fel kell tüntetni:
                  
                              —
                           
                           
                              felnőtt kutyák számára;
                           
                        
                              —
                           
                           
                              ajánlott adag a 20–25 % szárazanyag-tartalommal rendelkező nedvestakarmányban: 340–2 100 mg/kg;
                           
                        
                              —
                           
                           
                              kerülje a magas foszfortartalmú takarmánnyal való egyidejű alkalmazást.
                           
                        
               
                  2022. október 9.
               
            
         (1)  Az analitikai módszerek részletes leírása a takarmány-adalékanyagok vizsgálatára létrehozott referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  HL L 54., 2009.2.26., 1. o.